Nordjyllands Trafikselskab riskerer at måtte nedlægge flere busruter.

Stigende dieselpriser kan resultere i at Nordjyllands Trafikselskab må nedlægge hver femte busrute. Der mangler nemlig omkring seks pct. på budgettet. NT har nu sammen med trafikselskabet Movia kontaktet trafikminister Carina Christensen i håbet om at få tilført flere penge. Formand for NT og rådmand i Aalborg Thomas Kastrup-Larsen (S) undrer sig over at regeringen vil satse på kollektiv trafik uden at der så ikke følger penge med. - Kommunerne er bundet på hænder og fødder økonomisk, ligesom vi ikke må sætte buspriserne op. Derfor er ministeren nødt til at træde til, siger han.